|  |  |
| --- | --- |
| PÁLÓCZI GÁBOR  Geográfus MSc, 3. félév  Debreceni Egyetem Természettudományi és Technológiai Kar |  |

Témavezető:

|  |
| --- |
| Dr. Pénzes János  egyetemi adjunktus, DE TTK |

Hajdú-Bihar megye közösségi közlekedési hálózatának komplex dinamikai vizsgálata

A közösségi közlekedés általános – utas- és szolgáltató perspektívájú – bemutatása mellett ismertettem a tárgykör lokális, megyei viszonyait, hangsúlyt fektetve az infrastruktúra és a közlekedésszervezés színtereire. A jellemzés segítségével a vizsgálati terület közlekedési tendenciáinak megértését elősegíti.  
Szakirodalmi áttekintést adtam a közösségi közlekedés vizsgálati módozatairól. A dolgozatban felhasznált eljárások alkalmazási területeit, korlátait értékeltem. A menetrendi információk adatbáziskezelési lehetőségeit ismertettem. A kapcsolatháló-elemzés, izokron, valamint egyéb ellátottsági mérőszámok elméleti hátterét áttekintettem, kiemeltem az alkalmazásuk során végrehajtott módszertani módosításokat.  
Hajdú-Bihar megye közlekedési hálózatát elemeztem a kapcsolatháló-elemzés felhasználásával. A kistérségek közlekedési hálózatát kritikailag értékeltem. A közlekedési rendszer területfeltárását, legfontosabb kvantitatív mutatói segítségével bemutattam. Az utasok számára legfontosabb mutatószámokra, az utazási idő, járat- és vonatpár mutatók helyezve a hangsúlyt.  
A közigazgatás átszervezésével létrejövő régi-új járási rendszer ügyintézési központjainak megközelíthetőségi lehetőségét számba vettem. Javaslatokat fogalmaztam meg a szolgáltatás javítására.  
A közösségi közlekedés dinamikai vizsgálatát végrehajtottam. Az elmúlt két évtized legfontosabb utazási idő, valamint járat- és vonatszám változásait elemeztem. A 2010-es évi menetrend alapján az autóbuszhálózat ráhordási funkciójának bővítésére javaslatokat is megfogalmaztam.  
A Hajdú-Volán Zrt. menetrendkészítésért felelős szakértőjével megbeszélést folytatottam. Segítségével a dolgozat vizsgálati kérdéseit, felvetett problémákat a gyakorlat tükrében mérlegeltem.  
A korlátozott terjesztésű és felhasználhatóságú utasszámlálási adatokat a lehetőségekhez mérten prezentáltam.